b"\n_START_ARTICLE_\nLes Feixes (Santa Pau)\n_START_SECTION_\nArquitectura\n_START_PARAGRAPH_\n\xc3\x89s un bonic casal de planta i pis, avui encara habitat. Va ser un casal molt important, ja que disposava de capella pr\xc3\xb2pia, en \xc3\xbas fins fa poc. Conserva una llinda a la porta d'entrada; les restes de l'oratori, molt malm\xc3\xa8s; una senzilla talla de la verge en fusta; una pica de pedra i l'estructura d'un casal primitiu. Hi ha una pica d'aigua situada al primer pis a la sala de ball. Est\xc3\xa0 emmarcada per un esvelt arc de pedra. La mestressa de la casa explic\xc3\xa0 que antigament servia perqu\xc3\xa8 els comensals es rentessin les mans. Avui no es troba en \xc3\xbas. Cal destacar la pedra esculturada a trav\xc3\xa9s de la qual brollava l'aigua.\n_START_SECTION_\nHist\xc3\xb2ria\n_START_PARAGRAPH_\nBastit en \xc3\xa8poca feudal i modificat posteriorment en diverses ocasions, com al segle XVII, segons consta en una finestra de la fa\xc3\xa7ana principal: MIJESE / IHS 1626. Les reformes i ampliacions varen tenir lloc a finals del segle XVIII i principis del XIX. D'aquest moment daten l'oratori i la llinda de la porta principal. Segons Grabolosa en l'any 1971 l'oratori encara estava en perfecte condicions i s'hi guardava una talla del sant Crist del segle XVI."